proxectonos/corpus_dominio_legal_administrativo_tmp huggingface dataset:
RESOLUCIÓN do 21 de marzo de 2025 pola que se notifican as resolucións relativas á asignación de dereitos de axuda básica á renda para a sostibilidade da reserva nacional da campaña de 2024.
Fondo Galego de Garantía Agraria — III. Outras disposicións — 01/04/2025

Para os efectos de establecer en Galicia o procedemento de solicitude para a asignación de dereitos de axuda básica á renda para a sostibilidade procedentes da reserva nacional da campaña de 2024, no marco establecido polo Real decreto 1045/2022, do 27 de decembro, sobre dereitos de axuda básica á renda para a sostibilidade da política agraria común, publicouse a Orde da Consellería do Medio Rural do 27 de febreiro de 2024 pola que se regula a aplicación dos pagamentos directos á agricultura e á gandería e das axudas ao desenvolvemento rural suxeitas ao Sistema Integrado de Xestión e Control.
O Fondo Galego de Garantía Agraria (Fogga), con base no disposto nos artigos 20 a 29 do Real decreto 1045/2022, tramitou e informou sobre as solicitudes de acceso á reserva nacional, e deu traslado dos expedientes á persoa titular da Presidencia do Fondo Español de Garantía Agraria (FEGA) para a súa resolución.
De acordo co disposto no artigo 28.1 do devandito Real decreto 1045/2022, a persoa titular da Presidencia do FEGA comunicoulle ao Fogga, para a súa notificación ás persoas solicitantes, a resolución sobre a asignación de solicitudes de dereitos de axuda básica á renda para a sostibilidade da reserva nacional.
Conforme o anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/dereitos/dereitos-abrs-23-27) a resolución da persoa titular da Presidencia do FEGA de asignación de dereitos de pagamento básico da reserva nacional da campaña de 2024.
Segundo. Contra a resolución da persoa titular da Presidencia do FEGA, as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte ao da publicación desta notificación no Diario Oficial de Galicia.
Santiago de Compostela, 21 de marzo de 2025
CORRECCIÓN DE ERROS. Orde do 27 de xuño de 2025 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito dos trastornos mentais (código de procedemento SA500A).
Consellería de Sanidade — III. Outras disposicións — 18/07/2025

Advertido un erro na citada orde, publicada no
Diario Oficial de Galicia
núm. 132, do 11 de xullo de 2025, procede, en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, corrixir o dito erro no anexo II, na páxina 38869:
Onde di:
Debe dicir:
EXTRACTO da Orde do 8 de xullo de 2025 pola que se establecen as bases reguladoras para a concesión de axudas para financiar os gastos por asistencia a actividades de formación do profesorado non universitario e se convocan para o ano 2025 (código de procedemento ED303A).
Consellería de Educación, Ciencia, Universidades e Formación Profesional — III. Outras disposicións — 18/07/2025

BDNS (Identif.): 846407.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/846407
Primeiro.
Persoas beneficiarias
Poderá ser persoa beneficiaria das axudas o persoal docente funcionario de carreira que imparta as ensinanzas establecidas na Lei orgánica 2/2006, do 3 de maio, de educación, con destino en centros docentes públicos e que exerza docencia directa co alumnado, equipos de orientación específicos, postos de asesoría dentro da estrutura administrativa da Consellería e na Inspección educativa.
O persoal docente funcionario en prácticas poderá solicitar unha axuda das reguladas nesta convocatoria para a realización de actividades formativas.
Así mesmo, poderá cursar solicitude o persoal docente funcionario interino. Estas persoas farán indicación expresa desta circunstancia no anexo I desta convocatoria.
O profesorado substituto poderá cursar a solicitude sempre que polo menos o 85 % da actividade subvencionable se desenvolva durante o período do seu nomeamento.
Segundo.
Obxecto
Convocar en réxime de competencia competitiva axudas para financiar gastos derivados da participación como asistente a actividades de formación non organizadas polas estruturas de formación da consellería que se desenvolvan na Comunidade Autónoma de Galicia, no resto do territorio español ou no estranxeiro, entre os días 1 de xaneiro e 30 de novembro de 2025.
Estas axudas cobren exclusivamente os gastos de matrícula e desprazamento, sen incluíren os gastos de manutención e aloxamento.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das axudas
O importe global previsto na orde é de 200.000 euros.
As axudas concederanse segundo os seguintes tipos e límites que se indican:
Tipo I, para actividades realizadas na Comunidade Autónoma de Galicia, ata un máximo de 200 euros.
Tipo II, para actividades realizadas no resto do territorio español, ata un máximo de 325 euros.
Tipo III, para actividades realizadas no estranxeiro, ata un máximo de 750 euros.
Quinto.
Prazo de presentación de solicitudes
O prazo de presentación de solicitudes será dun mes desde o día seguinte ao publicación desta orde no
Diario Oficial de Galicia
.
Santiago de Compostela, 8 de xullo de 2025
RESOLUCIÓN do 9 de xullo de 2025, da Dirección Xeral de Ordenación e Innovación Educativa, pola que se resolve a adxudicación das axudas para a realización de actividades de formación en linguas estranxeiras no ano 2025, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Educación, Ciencia, Universidades e Formación Profesional — III. Outras disposicións — 18/07/2025

Cumpridos os trámites establecidos no artigo 17 da Orde do 24 de xaneiro de 2025 pola que se convocan axudas para a realización de actividades de formación en linguas estranxeiras no ano 2025, destinadas ao alumnado dos centros docentes sostidos con fondos públicos, en réxime de concorrencia competitiva, de acordo coa proposta do órgano instrutor, logo da valoración das solicitudes recibidas pola comisión constituída segundo o disposto no artigo 14 da orde de convocatoria, e tendo en conta a puntuación total obtida por cada alumno/a tras a aplicación do baremo establecido no anexo V da dita orde, esta dirección xeral, en exercicio da atribución delegada polo conselleiro de Educación, Ciencia, Universidades e Formación Profesional, ao abeiro do establecido na disposición derradeira terceira da citada orde,
Adxudicar ao alumnado, que se relaciona no anexo, as axudas para a realización de actividades de formación en linguas estranxeiras no ano 2025.
Contra esta resolución, que pon fin á vía administrativa, as persoas interesadas poderán interpoñer, previa e potestativamente, recurso de reposición ante a persoa titular desta Dirección Xeral de Ordenación e Innovación Educativa, por delegación do conselleiro de Educación, Ciencia, Universidades e Formación Profesional, segundo o disposto no ordinal segundo, alínea g), da Orde do 5 de xuño de 2024, de delegación de competencias nos órganos superiores e nos departamentos territoriais, no prazo de un mes, que se contará a partir do día seguinte ao da publicación desta resolución no
Diario Oficial de Galicia
, de acordo co establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente, recurso contencioso-administrativo ante a xurisdición contencioso-administrativa, no prazo de dous meses, segundo o establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de xullo de 2025
RESOLUCIÓN do 11 de xullo de 2025 pola que se anuncia o acordo do Pleno de publicación dun informe de fiscalización
Consello de Contas de Galicia — III. Outras disposicións — 21/07/2025

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e publicación polo Pleno, con data do 20 de xuño de 2025, do II informe especial de fiscalización de comunicacións: comunicacións recibidas nos exercicios 2022 e 2023, con data límite do 30.9.2023. Actuación [1702023-04].
Ligazón para acceder ao texto completo do informe:
https://www.ccontasgalicia.es/gl/menus-consello/fiscalizacion/informes
Santiago de Compostela, 11 de xullo de 2025
CORRECCIÓN DE ERROS. Resolución do 12 de decembro de 2024 pola que se dá publicidade ás axudas concedidas ao abeiro da Orde do 28 de decembro de 2023 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2024 (código de procedemento PE155A) (Diario Oficial de Galicia número 22, do 31 de xaneiro de 2024).
Consellería do Mar — III. Outras disposicións — 21/07/2025

Advertidos erros na citada resolución, publicada no
Diario Oficial de Galicia
núm. 247, do 24 de decembro de 2024, cómpre realizar as oportunas correccións:
No anexo, na páxina 67.321, na táboa correspondente á aplicación 46.03.723C.780.0, onde di:
Debe dicir:
No anexo, na páxina 67.322, na táboa correspondente á aplicación 46.03.723C.780.0, onde di:
Debe dicir:
CORRECCIÓN DE ERROS. Orde do 27 de xuño de 2025 pola que se establecen as bases reguladoras para a concesión de axudas, en réxime de concorrencia non competitiva, do Programa de dinamización e incentivo do consumo de peixe e marisco frescos nos comercios retallistas da Comunidade Autónoma de Galicia a través dos bonos Peixe en peixarías, e se procede á súa convocatoria para o ano 2025 e á apertura do prazo para a adhesión dos comercios (código de procedemento PE113H) (Diario Oficial de Galicia número 131, do 10 de xullo).
Consellería do Mar — III. Outras disposicións — 21/07/2025

Advertido un erro na devandita disposición, publicada no
Diario Oficial de Galicia
núm. 131, do xoves 10 de xullo de 2025, cómpre facer a seguinte corrección:
Na páxina 38617, despois do parágrafo:
«647.4. Comercio retallista de calquera clase de produtos alimenticios e de bebidas, en réxime de autoservizo ou mixto en supermercados, denominados así cando a superficie da súa sala de vendas sexa igual ou superior a 400 metros cadrados».
Débese engadir un novo parágrafo:
«661.1. Comercio menor grandes almacéns».
EXTRACTO da Resolución do 14 de xullo de 2025 pola que se ordena a publicación do Acordo do 10 de xullo de 2025 polo que se convoca o VI Premio de investigación Carlos G. Otero Díaz.
Consello de Contas de Galicia — III. Outras disposicións — 23/07/2025

BDNS (Identif.): 846224.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
https://www.infosubvenciones.es/bdnstrans/GE/es/convocatoria/846224
Primeiro. Persoas beneficiarias
Autores ou coautores de traballos de investigación, que teñan o seu domicilio en calquera dos Estados membros da Unión Europea, que poderán ter a condición de persoa física ou grupo de investigación composto por persoas físicas, baixo a coordinación dun dos seus integrantes, que actuará como representante do grupo e responsable do traballo para os efectos oportunos.
Segundo. Obxecto
Distinguir aqueles traballos de investigación cuxo contido garde relación coa prevención da corrupción nas administracións públicas.
Terceiro. Bases reguladoras
Acordo do Pleno do Consello de Contas do 23 de setembro de 2019 polo que se crea o Premio de investigación Carlos G. Otero Díaz e se establecen as bases reguladoras para a súa concesión, publicado mediante a Resolución do 29 de outubro de 2019 (DOG núm. 215, de 12 de novembro), modificada mediante a Resolución do 23 de maio de 2022, pola que se publica o Acordo do Pleno do 18 de maio de 2022 (DOG núm. 110, do 9 de xuño); pola Resolución do 23 de xuño de 2023, pola que se publica o Acordo do Pleno do Consello de Contas do 22 de xuño de 2023 (DOG nº 129, do 7 de xullo), e por Resolución do 6 de xuño de 2024, pola que se publica o Acordo do Pleno do Consello de Contas do 28 de maio de 2024 (DOG nº 116, do 17 de xuño).
Cuarto. Financiamento
O premio previsto nesta convocatoria farase efectivo con cargo á aplicación orzamentaria 02.01.111C.481.01 dos orzamentos xerais da Comunidade Autónoma de Galicia para o ano 2025.
Quinto. Importe
A dotación económica do V Premio de investigación Carlos G. Otero Díaz é de 4.500 euros, distribuídos da seguinte forma:
Primeiro premio: 3.000 euros.
Segundo premio: 1.500 euros.
Accésits: no caso de seren declarados desertos o primeiro e o segundo premios, poderanse conceder ata tres accésits de 1.000 euros cada un.
Sexto. Prazo de presentación
O prazo iníciase ao día seguinte da publicación da convocatoria e remata o 15 de novembro de 2025.
Santiago de Compostela, 14 de xullo de 2025
RESOLUCIÓN do 7 de xullo de 2025, da Dirección Xeral de Relacións Institucionais e Parlamentarias, pola que se ordena a publicación do Acordo do 27 de xuño de 2025, da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei 4/2024, do 27 de decembro, de orzamentos xerais da Comunidade Autónoma de Galicia para o ano 2025.
Consellería de Presidencia, Xustiza e Deportes — III. Outras disposicións — 23/07/2025

Conforme o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no
Diario Oficial de Galicia
do acordo que figura como anexo a esta resolución.
Santiago de Compostela, 7 de xullo de 2025
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
I. De conformidade coas negociacións previas mantidas polo Grupo de Traballo constituído en cumprimento do previsto no Acordo da Comisión Bilateral de Cooperación Administración Xeral do Estado-Comunidade Autónoma de Galicia, para o estudo e proposta de solución das discrepancias competenciais manifestadas en relación cos artigos 8 e 13 da Lei 4/2024, do 27 de decembro, de orzamentos xerais da Comunidade Autónoma de Galicia para o ano 2025, ambas as partes considéranas liquidadas de conformidade cos seguintes compromisos e consideracións, no que se refire aos preceptos obxecto deste acordo:
1º. Ambas as partes acordan que as referencias á contratación laboral temporal contidas nos artigos 8 e 13 da Lei 4/2024, do 27 de decembro, entenderanse realizadas ás modalidades de contratación vixentes no momento da súa aplicación, de tal forma que as remisións a modalidades de contratación derrogadas, como o contrato para a realización dunha obra ou servizo determinados, unicamente serán de aplicación nos supostos en que a normativa estatal prevexa esta posibilidade.
2º. Ambas as partes coinciden en considerar que a recta interpretación das referencias incluídas na Lei 4/2024, do 27 de decembro, ao persoal funcionario interino sen adscrición a praza exixe que as ditas referencias deben entenderse no sentido de considerar que devandito persoal interino, nos supostos correspondentes, non queda adscrito a prazas de natureza estrutural.
II. En razón ao Acordo alcanzado ambas as partes coinciden en considerar resoltas as discrepancias manifestadas e concluída a controversia exposta, no que se refire aos preceptos obxecto deste acordo.
III. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserilo no
Boletín Oficial del Estado
e no
Diario Oficial de Galicia
.
EXTRACTO da Resolución do 15 de xullo do 2025 pola que se convocan bolsas de formación en centros de investigación dirixidas ao estudantado desta universidade para o curso 2025/26.
Universidade de Vigo — III. Outras disposicións — 22/07/2025

BDNS (Identif.): 846564.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/846564
Primeiro. Persoas beneficiarias
Estudantado que está matriculado en centros propios no curso 2025/26 e durante todo o período de duración da bolsa, nas titulacións oficiais de grao ou máster universitario sinaladas no anexo II, no campus en que se opta á bolsa.
Segundo. Obxecto
O obxecto da bolsa é fomentar unha mellor formación teórica e práctica do estudantado, colaborando, en réxime de compatibilidade cos seus estudos, en actividades vinculadas á titulación en que se matricula.
Terceiro. Bases reguladoras
Resolución reitoral pola que se convocan bolsas de formación en centros de investigación dirixidas ao estudantado desta universidade para o curso 2025/26.
Cuarto. Contía
A contía total do crédito destinado a estas axudas será de vinte e tres mil cincocentos dous euros con noventa céntimos (23.502,90 €).
Quinto. Prazo de presentación de solicitudes
Desde o 16 ata o 31 de xullo de 2025.
Vigo, 15 de xullo de 2025
ORDE do 10 de xullo de 2025 pola que se fai pública a ampliación da dotación orzamentaria para a concesión das axudas da Orde do 5 de maio de 2025 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2025 (Diario Oficial de Galicia número 95, do 20 de maio) (código de procedemento TR353C).
Consellería de Emprego, Comercio e Emigración — III. Outras disposicións — 22/07/2025

A Orde do 5 de maio de 2025 pola que se establecen as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2025 (DOG núm. 95, do 20 de maio), establece no seu artigo 4 o crédito orzamentario que financia os incentivos á contratación por conta allea.
Así mesmo, establece no seu artigo 4.4 que se poderá ampliar a contía máxima deste crédito para esta convocatoria. O incremento de crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo, de acordo co establecido no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do seu regulamento de desenvolvemento.
Así, como existen outras dotacións que poden ser utilizadas para os mesmos fins, como consecuencia da existencia de remanentes doutras convocatorias financiadas con cargo a créditos incluídos no mesmo programa, cómpre ampliar o importe do crédito destinado ás axudas para promover a primeira experiencia profesional das persoas mozas menores de 30 anos mediante contratos formativos, que poderán ser concedidas ao abeiro da orde que se cita nesta disposición, coa finalidade de facelas chegar ao maior número de entidades beneficiarias posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas establecidas na Orde do 5 de maio de 2025 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2025 (DOG núm. 95, do 20 de maio), que se van conceder ao abeiro desta orde de convocatoria, na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2025:
14.02.322C.472.0, código de proxecto 2025 00120, na contía de 468.881,74 €.
Artigo 2
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de xullo de 2025
EXTRACTO da Orde do 10 de xullo de 2025 pola que se fai publica a ampliación da dotación orzamentaria para a concesión das axudas da Orde do 5 de maio de 2025 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2025 (Diario Oficial de Galicia número 95, do 20 de maio) (código de procedemento TR353C).
Consellería de Emprego, Comercio e Emigración — III. Outras disposicións — 22/07/2025

BDNS (Identif.): 833033.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/833033
Primeiro.
Ampliación do crédito orzamentario
Amplíase o importe total das axudas establecidas na Orde do 5 de maio de 2025 pola que se aproban as bases reguladoras para promover a primeira experiencia profesional das persoas mozas menores de 30 anos mediante contratos formativos, e se procede á súa convocatoria para o ano 2025 (DOG núm. 95, do 20 de maio), que se van conceder ao abeiro desta orde de convocatoria, na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2025:
14.02.322C.472.0, código de proxecto 2025 00120, na contía de 468.881,74 €.
Segundo.
Prazo de presentación de solicitudes
Estas modificacións non afectan o prazo establecido na referida orde para presentar as solicitudes.
Santiago de Compostela, 10 de xullo de 2025
RESOLUCIÓN do 14 de xullo de 2025, da Dirección Xeral de Formación Profesional, pola que se fai pública a relación de centros autorizados para impartir ensinanzas de formación profesional plurilingües, así como os ciclos formativos e cursos de especialización autorizados, no curso 2025/26.
Consellería de Educación, Ciencia, Universidades e Formación Profesional — III. Outras disposicións — 22/07/2025

Mediante a Resolución do 14 de maio de 2025, da Dirección Xeral de Formación Profesional (DOG núm. 96, do 21 de maio), fíxose público o anuncio da resolución pola que se regulan as ensinanzas de formación profesional plurilingües para o curso 2025/26.
A disposición décimo terceira da resolución da convocatoria establece que a directora xeral de Formación Profesional ditará unha resolución que conteña a relación de centros autorizados para impartir ciclos formativos e cursos de especialización plurilingües, e que se publicará no
Diario Oficial de Galicia
.
Segundo o artigo 14.1 do Decreto 138/2024, do 20 de maio, polo que se establece a estrutura orgánica da Consellería de Educación, Ciencia, Universidades e Formación Profesional, a Dirección Xeral de Formación Profesional é o órgano directivo da Administración xeral da Comunidade Autónoma ao cal lle corresponde exercer as competencias e as funcións que se lle atribúen á Xunta de Galicia en materia de formación profesional (DOG núm. 101, do 27 de maio).
En virtude do exposto anteriormente,
Primeiro
Publicar a relación de centros autorizados para impartir ensinanzas de formación profesional plurilingües no curso 2025/26, así como os ciclos formativos e cursos de especialización autorizados.
Segundo
Contra esta resolución poderase interpor recurso de alzada ante o conselleiro de Educación, Ciencia, Universidades e Formación Profesional no prazo dun mes, contado a partir do día seguinte ao da súa publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 14 de xullo de 2025
RESOLUCIÓN do 15 de xullo de 2025, da Dirección Xeral de Comercio e Consumo, pola que se dá publicidade do esgotamento de crédito da Orde do 30 de xaneiro de 2025 pola que se establecen as bases reguladoras para a concesión, en réxime de concorrencia non competitiva, de subvencións para o impulso da innovación e sustentabilidade do comercio local e artesanal, e se procede á súa convocatoria para o ano 2025 (código de procedemento CO300C).
Consellería de Emprego, Comercio e Emigración — III. Outras disposicións — 24/07/2025

Primeiro. A Orde do 30 de xaneiro de 2025, da Consellería de Emprego, Comercio e Emigración (DOG núm. 31, do 14 de febreiro), establece as bases reguladoras para a concesión, en réxime de concorrencia non competitiva, de subvencións para o impulso da innovación e sustentabilidade do comercio local e artesanal, e procede á súa convocatoria para o ano 2025 (código de procedemento CO300C).
Segundo. O artigo 1.2 da orde de convocatoria establece que a xestión destas subvencións se realizará polo procedemento de concorrencia non competitiva ata o esgotamento do crédito.
Pola súa parte, o artigo 10 das bases reguladoras (anexo I da Orde do 30 de xaneiro de 2025) dispón que a subvención se concederá en actos sucesivos, ata o esgotamento do crédito, a todas aquelas entidades beneficiarias que cumpran os requisitos.
Terceiro. O artigo 1.3 da orde de convocatoria dispón que para a concesión destas subvencións se destinará un crédito de 3.900.000 €, imputado da seguinte forma:
Cuarto. Unha vez revisadas e ordenadas todas as solicitudes presentadas, a última solicitude que se puido conceder, tendo en conta a data e hora en que se presentou correctamente toda a documentación na sede electrónica da Xunta de Galicia, foi a presentada o día 6 de maio de 2025, ás 10.12 horas, correspondente ao expediente número CO300C-2025-00000697-00.
De conformidade co exposto, unha vez esgotados os recursos económicos previstos no artigo 1.3 da convocatoria da Orde do 30 de xaneiro de 2025, e por delegación do conselleiro de Emprego, Comercio e Emigración,
Ordenar a publicación no
Diario Oficial de Galicia
do esgotamento do crédito con cargo á aplicación orzamentaria 14.06.751A.770.1 (códigos de proxecto 2015 00254 e 2024 00033), ao abeiro da Orde do 30 de xaneiro de 2025 pola que se establecen as bases reguladoras para a concesión, en réxime de concorrencia non competitiva, de subvencións para o impulso da innovación e sustentabilidade do comercio local e artesanal, e se procede á. súa convocatoria para o ano 2025 (código de procedemento CO300C).
Santiago de Compostela, 15 de xullo de 2025
RESOLUCIÓN do 14 de xullo de 2025, da Dirección Xeral de Patrimonio Cultural, pola que se inscribe a Asociación Xuntos en Camiño no Rexistro de Entidades de Promoción do Camiño de Santiago.
Consellería de Cultura, Lingua e Xuventude — III. Outras disposicións — 24/07/2025

A Asociación Xuntos en Camiño presentou unha solicitude de inscrición no Rexistro de Entidades de Promoción do Camiño de Santiago o día 8 de xullo de 2025.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
– Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
– Decreto 49/2024, do 22 de abril, polo que se fixa a estrutura orgánica da Xunta de Galicia.
– Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude.
O artigo 23 do Decreto 45/2001, regula que «para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emitiu un informe o día 11 de xullo de 2025 sobre a solicitude no cal se constata que a Asociación Xuntos en Camiño persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
De acordo co indicado,
Que a Asociación Xuntos en Camiño sexa inscrita no Rexistro de Entidades de Promoción do Camiño de Santiago co número 239.
Contra esta resolución, que non pon fin á vía administrativa, poderase interpoñer recurso de alzada ante esta Consellería de Cultura, Lingua e Xuventude no prazo dun mes, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 14 de xullo de 2025
RESOLUCIÓN do 16 de xullo de 2025, da Secretaría Xeral Técnica da Consellería de Sanidade, pola que se lle dá publicidade á modificación da composición do Consello Técnico de Seguimento e Mellora da Calidade no Control Oficial en Saúde Pública, realizada mediante o Acordo do 15 de xullo de 2025.
Consellería de Sanidade — III. Outras disposicións — 24/07/2025

O artigo 4.2 da Orde do 7 de decembro de 2022 pola que se crea e regula o Consello Técnico de Seguimento e Mellora da Calidade no Control Oficial en Saúde Pública, e se establecen a súa composición, organización e funcionamento, prevé que «as persoas que ocupen a Secretaría e as vogalías do Consello Técnico serán nomeadas e destituídas pola persoa titular da consellería competente en materia de sanidade por proposta da persoa titular da dirección xeral con competencia en materia de control oficial en saúde pública. Os nomeamentos realizaranse por un período de tres anos, prorrogable de maneira sucesiva ao finalizar cada trienio».
O artigo 7 da mesma orde cita as causas de cesamento e substitución dos membros do Consello Técnico.
Desde a última reunión do Consello producíronse baixas por xubilación, creación de órganos e unidades novas, cambios de posto de traballo e novas incorporacións nas xefaturas de servizo implicadas na designación das vogalías correspondentes.
Polo tanto, cómpre realizar os cesamentos e nomeamentos correspondentes, co fin de adaptar a composición á estrutura actual da Consellería de Sanidade, do xeito previsto na norma de creación do Consello Técnico.
Con data do 7 de xullo de 2025, a directora xeral de Saúde Pública formula a correspondente proposta de nomeamentos e cesamentos.
Mediante a Resolución do conselleiro de Sanidade, do 15 de xullo de 2025, dispúxose a realización dos correspondentes nomeamentos e cesamentos, así como a procedencia de facelos públicos e a composición deste órgano queda tal como se recolle no anexo desta resolución.
Santiago de Compostela, 16 de xullo de 2025
– Secretaría:
Titular: Elvira Íñiguez Pichel, xefa do Servizo de Calidade en Saúde Pública.
Suplente: Consuelo López Moinelo, xefa de sección do Servizo de Calidade en Saúde Pública
– Vogalías:
RESOLUCIÓN do 21 de marzo de 2025, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro do Programa de incentivos á contratación por conta allea e á formación da Orde do 28 de decembro de 2023 pola que se establecen as bases reguladoras do Plan Galicia emprega de incentivos á contratación e á formación na empresa ordinaria, e se procede á súa convocatoria para o ano 2024 (código de procedemento TR342C).
Consellería de Emprego, Comercio e Emigración — III. Outras disposicións — 01/04/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, do programa e crédito orzamentario a que se imputen, da finalidade da subvención, do beneficiario e da cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 13.30.322C.470.3, 13.30.322C.470.4, 13.30.322C.470.9 e 13.30.322C.481.9, 44.04.322C.470.3, 44.04.322C.470.4, 44.04.322C.470.9 e 44.04.322C.481.9, da Orde do 28 de decembro de 2023 pola que se establecen as bases reguladoras do Plan Galicia emprega de incentivos á contratación e á formación na empresa ordinaria, e se procede á súa convocatoria para o ano 2024 (DOG número 14, do 19 de xaneiro).
As persoas interesadas poden acceder e consultar as listaxes de concesión das axudas, con indicación da convocatoria, da persoa beneficiaria e da cantidade concedida pola subvención outorgada na seguinte ligazón:
https://www.infosubvenciones.es/bdnstrans/GE/es/convocatorias/737442/concesiones
Santiago de Compostela, 21 de marzo de 2024
RESOLUCIÓN do 19 de marzo de 2025, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 17 de decembro de 2024 pola que se establecen as bases reguladoras para a concesión de subvencións, en réxime de concorrencia competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se procede á súa convocatoria para o ano 2025 (código de procedemento PR945C).
Consellería de Presidencia, Xustiza e Deportes — III. Outras disposicións — 01/04/2025

De conformidade co disposto no artigo 6 das bases recollidas na Orde do 17 de decembro de 2024 pola que se establecen as bases reguladoras para a concesión de subvencións, en réxime de concorrencia competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se procede á súa convocatoria para o ano 2025 (DOG núm. 250, do 30 de decembro), tras seren recibidas as solicitudes nos correspondentes servizos provinciais de deportes e, rematada a fase de revisión da documentación achegada e de comprobación do grao de cumprimento dos requisitos establecidos na dita orde, esta Subdirección Xeral de Plans e Programas,
Primeiro. Publicar a listaxe de solicitudes da liña de actuación I provisionalmente inadmitidas e o motivo. Tal relación vén recollida no anexo I desta resolución, ordenada alfabeticamente.
Segundo. Publicar a listaxe de solicitudes da liña de actuación I que se deberán emendar polos motivos indicados. Tal relación vén recollida no anexo II desta resolución, ordenada alfabeticamente.
Terceiro. Publicar a listaxe de solicitudes da liña de actuación I admitidas para baremar. Tal relación vén recollida no anexo III desta resolución, ordenada alfabeticamente.
Cuarto. Publicar a listaxe de solicitudes da liña de actuación II admitidas e inadmitidas. Tal relación vén recollida no anexo IV desta resolución.
Quinto. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/
Sexto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 19 de marzo de 2025
En motivo da emenda:
a) Admitidas:
b) Inadmitidas por non ter o recoñecemento como núcleo de adestramento deportivo especializado:
CUESTIÓN de inconstitucionalidade número 3978/2025, en relación co artigo 15.seis do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Real decreto lexislativo 1/2011, do 28 de xullo, por posible vulneración dos artigos 14, 139.2 e 157.2 CE e 9.c) da Lei orgánica de financiamento das comunidades autónomas.
Tribunal Constitucional — I. Disposicións xerais — 30/07/2025

O Pleno do Tribunal Constitucional, pola providencia do 22 de xullo de 2025, acordou admitir a trámite a cuestión de inconstitucionalidade número 3978/2025, exposta pola Sección 4ª da Sala do Contencioso-Administrativo do Tribunal Superior de Xustiza de Galicia no procedemento ordinario núm. 15581-2024, en relación co artigo 15.seis do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado por Real decreto lexislativo 1/2011, do 28 de xullo, por posible vulneración dos artigos 14, 139.2 e 157.2 CE e 9.c) da LOFCA e, de conformidade co disposto no artigo 10.1.c) da Lei orgánica do Tribunal Constitucional, reservar para si o coñecemento desta cuestión.
De conformidade co establecido no artigo 37.2 da LOTC, quen sexa parte no procedemento ordinario núm. 15581/2024, poderá comparecer ante este tribunal dentro dos quince días seguintes ao da publicación deste edicto no Boletín Oficial del Estado.
Madrid, 22 de xullo de 2025
ORDE do 18 de xullo de 2025 pola que se dispón o nomeamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 29/07/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelle ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Vicente Rubio Bolívar como vogal representante da Administración xeral do Estado no Consello de Administración da Autoridade Portuaria de Ferrol-San Cibrao.
Santiago de Compostela, 18 de xullo de 2025
ORDE do 18 de xullo de 2025 pola que se dispón o cesamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 29/07/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelle ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Gonzalo Villar Rodríguez como vogal representante da Administración xeral do Estado no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 18 de xullo de 2025
EXTRACTO da Resolución do 9 de xullo de 2025 pola que se aproban as bases reguladoras dos premios ao desenvolvemento rural de Galicia e se convoca a décimo sexta edición (código de procedemento MR709A).
Axencia Galega de Desenvolvemento Rural — III. Outras disposicións — 28/07/2025

BDNS (Identif.): 847959.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da resolución pola que se aproban as bases reguladoras dos premios ao desenvolvemento rural de Galicia e se convoca a décimo sexta edición, cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/847959
Primeiro.
Obxecto
Fomentar actuacións que animen a participación privada no proceso de desenvolvemento rural mediante a concesión de premios a iniciativas de desenvolvemento rural.
Segundo.
Persoas beneficiarias
Persoas físicas ou xurídicas de natureza privada.
Terceiro.
Bases reguladoras
Resolución do 9 de xullo de 2025 pola que se aproban as bases reguladoras dos premios ao desenvolvemento rural de Galicia e se convoca a décimo sexta edición (código de procedemento MR709A).
Cuarto.
Contía
A contía global da convocatoria é de 78.000 €.
Quinto.
Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación da resolución da convocatoria no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Sexto.
Outros datos
Este procedemento tramítase en réxime de concorrencia competitiva.
Santiago de Compostela, 9 de xullo de 2025
RESOLUCIÓN do 17 de xullo de 2025, da Dirección Xeral de Ordenación e Innovación Educativa, pola que se fai pública a relación de centros privados concertados seleccionados e excluídos para participar no programa de capacitación en competencia dixital, Campamentos dixitais de verán, dirixido ao alumnado de entre 9 e 17 anos ao remate do curso 2024/25, no marco do Plan de recuperación, transformación e resiliencia, financiado pola Unión Europea-NextGenerationEU (código de procedemento ED505C).
Consellería de Educación, Ciencia, Universidades e Formación Profesional — III. Outras disposicións — 28/07/2025

Mediante a Orde da Consellería de Educación, Ciencia, Universidades e Formación Profesional do 24 de marzo de 2025, publicada no
Diario Oficial de Galicia
do 1 de abril, regúlanse a convocatoria e selección de centros docentes privados concertados para participar no programa de capacitación en competencia dixital, Campamentos dixitais de verán, dirixido ao alumnado de entre 9 e 17 anos ao remate do curso 2024/25.
Unha vez rematado o procedemento establecido na convocatoria, cómpre facer pública a relación definitiva das axudas concedidas e denegadas, así como a relación de centros excluídos por non reuniren algún dos requisitos da convocatoria, de conformidade co establecido no artigo 18 da dita orde.
Con base en todo o anterior, e vista a proposta de resolución do órgano instrutor,
Primeiro. Concederlles aos centros docentes privados concertados que figuran no anexo I a participación no programa de capacitación en competencia dixital, Campamentos dixitais de verán, nas quendas e para o número de alumnado que se sinala no dito anexo I.
Segundo. Aprobar a exclusión do centro docente privado concertado que figura no anexo II, por incumprimento dos requisitos fixados no artigo 2.3.
Contra esta resolución, que pon fin á vía administrativa, poderase interpoñer recurso potestativo de reposición, ante o conselleiro de Educación, Ciencia, Universidades e Formación Profesional, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de xullo de 2025
ORDE do 17 de xullo de 2025 pola que se suprime a Oficina do Rexistro da Axencia Galega de Desenvolvemento Rural (Agader).
Consellería de Presidencia, Xustiza e Deportes — III. Outras disposicións — 28/07/2025

A Lei 4/2019, do 17 de xullo, de administración dixital de Galicia, establece no seu artigo 33.3 que as oficinas da Rede de oficinas de atención á cidadanía e de rexistro crearanse, modificaranse e suprimiranse mediante orde da persoa titular da consellería competente en materia de administracións públicas. De conformidade co artigo 8.2 do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, tramitaranse previa proposta da consellería ou entidade correspondente, logo de informe da Oficina de Rexistro Xeral.
O Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes, regula no seu artigo 12 as funcións da Subdirección Xeral de Coordinación do Rexistro e Atención á Cidadanía, dependente da Secretaría Xeral Técnica, entre as cales consta a de dirección, coordinación e control das oficinas de rexistro e atención á cidadanía.
No anexo I do Decreto 191/2011, do 22 de setembro, figura, entre outras, a oficina de Rexistro da Axencia Galega de Desenvolvemento Rural, sita na actualidade no lugar da Barcia, Laraño, de Santiago de Compostela.
O día 13.6.2025 o secretario xeral técnico da Consellería do Medio Rural solicitou a supresión da dita oficina de rexistro. A supresión foi informada positivamente pola Subdirección Xeral de Coordinación do Rexistro e Atención á Cidadanía.
Tendo en conta a necesidade de optimización dos recursos públicos e o principio de eficacia que rexen a actuación da Xunta de Galicia, estímase conveniente a supresión da oficina de Rexistro da Axencia Galega de Desenvolvemento Rural (Agader), sita no lugar da Barcia, Laraño, de Santiago de Compostela.
Polo exposto, e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único. Suprímese a oficina de rexistro da Axencia Galega de Desenvolvemento Rural (Agader), sita no lugar da Barcia, Laraño, en Santiago de Compostela.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Nesa mesma data actualizarase para a cidadanía a relación de oficinas de rexistro, existente na páxina web institucional.
Santiago de Compostela, 17 de xullo de 2025